கேள்வி: வி. கிருஷ்ணமூர்த்தி (விலங்கியல் மருத்துவர்) பற்றி தகவல் சொல்.
பதில்: வைத்தியநாதன் கிருஷ்ணமூர்த்தி (Dr. Vaidyanathan Krishnamurthy , 1929–2002) இந்தியாவின் தமிழ்நாடு சேர்ந்த கால்நடை மருத்துவராவார். இவர் யானைகள் நிபுணராகவும், களப்பணியாளராகவும் மற்றும் யானைகளின் பாதுகாப்பில் அக்கறையுள்ளவராகவும் அறியப்படுகிறார். இவர் முதுமலை தேசியப் பூங்கா தெப்பக்காடு யானைகள் முகாமை நடத்தினார். மேலும் உலகளவில் டாக்டர். கே, யானை மனிதர் மற்றும் யானை டாக்டர் என்று அறியப்படுகிறார். இவரது ஆராய்ச்சிக் கட்டுரைகள் சர்வதேச இதழ்களில் வெளியாகியுள்ளன. இவரது கடைசி ஆராய்ச்சிக் கட்டுரை இலண்டன் வெளிவரும் ''நேச்சர்'' இதழில் வெளியானது. இவர் ''சர்வதேச இயற்கை வளங்கள் பாதுகாப்பு ஒன்றியத்தில்'' உறுப்பினராவார். இவர் கவிஞர் ஜார்ஜ் கோர்டன் பைரன் கவிதைகளில் ஈடுபாடுடையவர்.
கேள்வி: வி. கிருஷ்ணமூர்த்தி (விலங்கியல் மருத்துவர்) - இளமைக் காலம் பற்றி விளக்கவும்.
பதில்: மருத்துவர். வி. கிருஷ்ணமூர்த்தி சென்னை மாகாணத்தில் பிறந்து வளர்ந்தவர். தனது படிப்பை சென்னை கால்நடை மருத்துவக் கல்லூரியில் பயின்றார். பின்னர் 1952 ஆம் ஆண்டு ஆந்திரப் பிரதேசம் மாநிலத்தில் இணை அறுவை சிகிச்சை நிபுணராகப் பணியில் சேர்ந்தார். பின்னர் 1953 ஆம் ஆண்டு தேக்கடிக்கு மாறுதல் செய்யப்பட்டார். அங்கு 1957 வரை பணியாற்றினார்.
கேள்வி: வி. கிருஷ்ணமூர்த்தி (விலங்கியல் மருத்துவர்) - ஓய்வுக்காலம் என்பது என்ன?
பதில்: மருத்துவர் வி.கிருஷ்ணமூர்த்தி பல வனவுயிர் பாதுகாப்பு மைப்புகளில் உறுப்பினராக இருந்தார். இவர் ''ஆசிய யானைகள் ஆராய்ச்சி மற்றும் பாதுகாப்பு மையம்'' (Asian Elephant Research and Conservation unit) என்ற அமைப்பின் மூத்த தொழிநுட்ப ஆலோசகராக (Senior Technical Consultant) இருந்தார்.
கேள்வி: வி. கிருஷ்ணமூர்த்தி (விலங்கியல் மருத்துவர்) - விருதுகள் என்பது என்ன?
பதில்: தமிழக அரசு இவரை நீலகிரி மலையின் சிறப்புக் காப்பாளராக அறிவித்துக் கவுரவப்படுத்தியது. கேரளா அரசு 1989 ஆம் வருடம் இவரை கல்வியாளர் எனச் சான்றளித்தது (certificate of merit). மேலும் இவருக்கு 2000 ஆண்டு வனவுயிர் காப்பாளருக்கு வழங்கப்படும் ''வேணு மேனன் விருது'' வழங்கியது. தமிழ் நாடு அரசின் முனைவர். A. J. T. ஜான் சிங் நினைவாக வழங்கப்படும் மதிப்பு மிக்க வனஉயிரின பாதுகாப்பு விருது (2026) மற்றும் 25 லட்சம் காசோலை வழங்க பட உள்ளது.
கேள்வி: வி. கிருஷ்ணமூர்த்தி (விலங்கியல் மருத்துவர்) - வாழ்க்கைக் கதை என்பது என்ன?
பதில்: எழுத்தாளர் ஜெயமோகன் இவரது கதையை ''யானை டாக்டர்'' எனும் பெயரில் சிறுகதையாக எழுதியுள்ளார் இக்கதை அறம் (சிறுகதைத் தொகுதி) நூலில் இடம்பெற்றுள்ளது. வம்சி பதிப்பகம் தனிப்புத்தகமாகவும், கிழக்குப்பதிப்பகம் மின்னணுப் புத்தகமாகவும் வெளியிட்டுள்ளார்கள்.